Eiropas Parlamenta Rezolūcija ( 2011. gada 10. maijs ) ar konstatējumiem, kas ir neatņemama daļa no Lēmuma par Kopienas Zivsaimniecības kontroles aģentūras 2009. finanšu gada budžeta izpildes apstiprināšanu



Oficiālais Vēstnesis L 250 , 27/09/2011 Lpp. 0136 - 0138



Eiropas Parlamenta Rezolūcija ( 2011. gada 10. maijs) ar konstatējumiem, kas ir neatņemama daļa no Lēmuma par Kopienas Zivsaimniecības kontroles aģentūras 2009. finanšu gada budžeta izpildes apstiprināšanu EIROPAS PARLAMENTS, ņemot vērā Kopienas Zivsaimniecības kontroles aģentūras 2009. finanšu gada galīgos pārskatus, ņemot vērā Revīzijas palātas ziņojumu par Kopienas Zivsaimniecības kontroles aģentūras 2009. finanšu gada pārskatiem, ar Aģentūras atbildēm [1], ņemot vērā Padomes 2011. gada 15. februāra ieteikumu (05892/2011 – C7-0052/2011), ņemot vērā EK līguma 276. pantu un Līguma par Eiropas Savienības darbību 319. pantu, ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam [2], un jo īpaši tās 185. pantu, ņemot vērā Padomes 2005. gada 26. aprīļa Regulu (EK) Nr. 768/2005 [3], ar ko izveido Kopienas Zivsaimniecības kontroles aģentūru, un jo īpaši tās 36. pantu, ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam [4], un jo īpaši tās 94. pantu, ņemot vērā Reglamenta 77. pantu un VI pielikumu, ņemot vērā Budžeta kontroles komitejas ziņojumu un Zivsaimniecības komitejas atzinumu (A7-0118/2011), A. tā kā Revīzijas palāta ir norādījusi – tā ir guvusi pamatotu pārliecību, ka gada pārskati par 2009. finanšu gadu ir ticami un ka pakārtotie darījumi ir likumīgi un pareizi; B. tā kā 2010. gada 5. maijā Parlaments sniedza Kopienas Zivsaimniecības kontroles aģentūras izpilddirektoram apstiprinājumu par Aģentūras 2008. finanšu gada budžeta izpildi [5] un lēmumam par budžeta izpildes apstiprināšanu pievienotajā rezolūcijā cita starpā: - vērsa uzmanību uz to, ka Aģentūrai ir jānovērš nepilnības pasākumu plānošanā, lai turpmāk budžeta izveides procedūras būtu pietiekami precīzas, un jācenšas novērst apropriāciju palielinājumu un/vai samazinājumu budžeta pozīcijās, - norādīja, ka Aģentūra nav izstrādājusi daudzgadu darba programmu; C. tā kā Aģentūras 2009. gada budžets bija EUR 10100000, t. i., par 18 % lielāks nekā 2008. finanšu gadā, Darbības rādītāji 1. atzinīgi vērtē to, ka Aģentūra 2010. gada 19. oktobrī pieņēma daudzgadu darba programmu 2011.–2015. gadam; tādēļ uzsver šā dokumenta nozīmību, lai Aģentūra varētu veikt efektīvus organizatoriskos pasākumus nolūkā īstenot savu stratēģiju un sasniegt izvirzītos mērķus; 2. vēlreiz aicina Aģentūru tabulā, kas pievienojama nākamajam Revīzijas palātas ziņojumam, salīdzināt veikumu tajā finanšu gadā, attiecībā uz kuru ir jāapstiprina budžeta izpilde, ar veikumu iepriekšējā finanšu gadā, lai budžeta izpildes apstiprinātājiestāde varētu labāk novērtēt Aģentūras darbību no gada gadā; 3. mudina Aģentūru uzlabot gada darbības programmu, iekļaujot tajā īpašus un kvantificējamus politiskos un darbības līmeņa mērķus un izstrādājot SMART rādītājus; vēl aicina Aģentūru noteikt galvenos darbības rādītājus attiecībā uz administratīvā atbalsta funkcijām; 4. papildus tam aicina Aģentūru izskatīt iespējas visu pamatdarbību plānošanā izmantot Ganta diagrammu, lai pārskata veidā sniegtu ieskatu attiecībā uz laiku, ko katrs darbinieks pavada, strādājot pie konkrēta projekta, un lai sekmētu uz rezultātu sasniegšanu orientētu pieeju; tāpēc prasa Aģentūrai informēt budžeta izpildes apstiprinātājiestādi par šajā sakarā veiktajiem pasākumiem; 5. atgādina, ka Zivsaimniecības komitejas delegācija 2010. gada jūnijā apmeklēja aģentūru un kopumā bija ļoti apmierināta ar aģentūras darbību, jo īpaši ar kopīgo izvietošanas plānu īstenošanu; Cilvēkresursi 6. aicina Aģentūru novērst kļūdas, kas pieļautas, plānojot pieņemšanu darbā; norāda, ka Revīzijas palāta darīja zināmu, ka tikai 44 no 55 plānotajām pagaidu darba vietām ir nokomplektētas (80 %); Iekšējā revīzija 7. atzinīgi vērtē Aģentūras iniciatīvu pārskatīt budžeta procedūras un ar tām saistītās finanšu ķēdes, iecelt kredītrīkotājus un ieguldīt darbinieku apmācībā par finanšu pārvaldību; 8. atzinīgi vērtē to, ka Aģentūra 2008. gadā ir izveidojusi Iekšējās revīzijas funkciju (Iekšējās revīzijas struktūru – IRS), lai palīdzētu Aģentūras izpilddirektoram un vadībai un konsultētu viņus attiecībā uz iekšējā riska kontroli, riska novērtējumu un iekšējo revīziju; norāda, ka Aģentūrai ir nevis pilnu laiku strādājoša IRS, bet gan tā ir kopīga ar Eiropas Jūras drošības aģentūru (EMSA), kas atrodas Lisabonā; šajā sakarībā atzīst, ka Aģentūra un EMSA 2008. gada 17. jūnijā noslēdza līgumu par pakalpojumu līmeni; tādēļ uzskata šo kopīgo dienestu par paraugprakses paraugu, kas būtu jāīsteno arī citām aģentūrām; 9. atzīst, ka IRS 2009. gada veica divas revīzijas – vienu par iekšējās kontroles standartu īstenošanu un otru par maksājumu ciklu; aicina Aģentūru informēt budžeta izpildes apstiprinātājiestādi par IRS formulētajiem ieteikumiem un Aģentūras veiktajiem pasākumiem; 10. mudina Aģentūras izpilddirektoru pilnībā veikt savu pienākumu budžeta izpildes apstiprinātājiestādei paredzētajā ziņojumā, kurā ir sniegts pārskats par Iekšējās revīzijas dienesta (IRD) ziņojumu, iekļaut visus formulētos ieteikumus (tostarp arī tos, ko, iespējams, Aģentūra varētu noraidīt) un minēt visus saistībā ar šiem ieteikumiem veiktos pasākumus; tāpēc aicina Aģentūras izpilddirektoru sniegt informāciju par četru IRD formulēto "ļoti svarīgu" ieteikumu saturu un Aģentūras rīcību; 11. aicina Aģentūru pārbaudīt iekšējās kontroles sistēmu, lai pamatotu izpilddirektora gada ticamības deklarāciju, un pārbaudīt visas – gan administratīvās, gan izpildes – procedūras, pēc tam dokumentējot darbaplūsmu un galvenās pārbaudes; turklāt mudina Aģentūru izveidot riska pārvaldības funkciju, lai reģistrētu riskus un izstrādātu riska mazināšanas pasākumus; 12. saistībā ar lēmumam par budžeta izpildes apstiprināšanu pievienotajiem citiem horizontāla rakstura konstatējumiem norāda uz 2011. gada 10. maija rezolūciju [6] par aģentūru darbību, finanšu pārvaldību un kontroli. [1] OV C 338, 14.12.2010., 1. lpp. [2] OV L 248, 16.9.2002., 1. lpp. [3] OV L 128, 21.5.2005., 1. lpp. [4] OV L 357, 31.12.2002., 72. lpp. [5] OV L 252, 25.9.2010., 128. lpp. [6] Pieņemtie teksti, P7_TA(2011)0163 (skatīt šā Oficiālā Vēstneša 269. lappusi). --------------------------------------------------